
ALARWN, ac wylwn, wrth weled 
Mor freued a. byred yw'n dydd, 

Mor gyflym yr ydym yn myned, 

At bryfed i'r gwely o bridd : 
Y borau, fel blodau, yn harddwych, 

Yr ydym yn drefnwych ein gwedd ; 
A'r prydnawn yn uniawn yn gwywo, 

Dan gwyno rhaid 'mado i'r bedd ! 


2 Mae'n amser galaru heb dewi, 
Waith colli o'n cwmni rai cu, 


Rhai cedyrn, di-ddychryn, di-ddichell, 


Rhai weithiodd, heb gymhell, yn hy” : ' 
Eu golwg yn amlwg oedd union, | 
Yn gynnes eu calon ar go'dd ; J 


At Frenin y fyddin a'i foddion, 
Hwy fuon” yn ffyddlon o'u bodd. 


3 Ein brawd 7homas Jenkins aeth adre', 
Trwy rydau'r Iorddonen oedd gref; 

Shibboleth yn helaeth llefarodd, 

_ Trwy foroedd fe nofiodd i'r nef ; 

I'w gartref tragwyddol diangodd, 
Fel miloedd o'i frodyr o'i fla'n ; 

Er gorfod cyfarfod â marw, , 
Mae heddyw'n bur groyw ei gân. 


4. Theophilus Jones, o Dregaron, 
Trwy droion doeth union ei Dad, 

A dynwyd o dan ei ddu donau, 
I'w gartref trag'wyddola'i wlad: 
John Edward aeth adre' i'w drigfan, 
Yn gyfan i'r Ganaan ar go'dd, 
At luoedd er's oesoedd sydd yno, 
Yn seinio Hosanna o'u bodd, 


5 BARCHEDIG JOHN WILLIAMS, o Ledrod, 
Orphenodd ei ddiwrnod, mae'n wir ; 
Gwr grymus, llafurus, heb orphwys, 
Gwr medrus ymadrodd a phur; 
Gwr hynod ei hanes a chynnes, 
Fe deithiodd ar neges ei Dduw ; 
Diangodd oddiyma drwy angau, 
Mae gartre' heb boenau yn byw. 


6 Yn hen Fsirad-Meurig ddysgedig, 
Fe'i dysgwyd yn ddiddig a rhwydd, 
Trwy raddau ac urddau gweledig, 
Fe'i rho'w'd yn barchedig. mewn swydd ; 
Gweinidog i'r enwog hen Eglwys 
Sefydlog, Llanwnnws oedd hon, 
A Lledrod oedd hynod Lan arall, 
Gwas'naethodd hwy'n ddiball a llon. 


7 Wrth wrando un /V3lliams, o Lanfair, 
Y collodd bob hyder gael byw, 


Pryd hyny y canfu o ddifri 


Fod eisiau cymmodi â Duw ; 
Pan ddaeth y gorchymyn yn sydyn, 
Adfywiodd êi bechod a'i rym, 

Dan deimlad o hwnw bu farw, 
A'i ddyrnod oedd chwerw a llym. 


8 I'w fynwes, mi glywais, fe'i clwyfwyd, 
Fe'i trawyd, dwysbigwyd i dre”, 

Nes dweyd Trowch o'r fyddin fi'n union, 
Derbyniais i'm calon saeth gre' ; 

Barn angau ddaeth adre'n ddwys hynod, 
Nes gwaeddi am gymmod drwy ras ; 

Sychedodd, hiraethodd am ffynnon, 
Wrth weled ei galon mor gas. 


9 Trueni aneiri' a welodd, 
Goleuni lewyrchodd o'r Ne', 
Fel haulwen ddysglaerwen ei golau, 
Dangosai 'i holl gonglau 'n ddi-ble, I 
Nes gwaeddi Beth fyni imi wneuthur, 
Colledig bechadur wyf fi ; 
Mor chwerw yw marw o newyn! 
Mi wela” 'rwy'n elyn i ti. 


10 Ni lynaf yn llonydd, mi godaf, 
Gadawaf aflanaf hen wlad, 
'Rwy'n tynu dan grynu i'th wyddfod, 
I 'mofyn am gymmod drwy'r gwad: 
Cyfarfod tra hynod a gafwyd, 
Ei feiau anchofiwyd o'r bron, 
Ca'dd gusan o heddwch heb haeddiant, 
A modrwŷ i'w feddiant yn llon. 


11 Yr euraidd wisg oreu a ddygwyd, 
Am dano fe'i gwisgwyd yn hardd, 

Sef dysglaer gyfiawnder yr lesu, 

A weithiodd drwy chwysu'n yr ardd; 
Fe laddwyd y llo oedd basgedig, 

Yn ddiddig fe'i dygwyd ymla'n, 
I wledda ar gariad trag'wyddol, 

'Nes chwariodd llu nefol eu cân. 


12 Dechreuodd bregethu mewn bythau, 
Mynwentau, capelau, lle c'ai ; 
Trwy Ogledd a Dehau fe deithiodd, 
Fe lenwid y lleoedd lle b'ai: 
Pregethai yr Iesu a'i swyddau, 
A'i deitlau, yn olau a llawn, 
Dwyfoldeb ei Berson trag'wyddol, 
A rhinwedd anfeidrol ei iawn. 


13 Yr Arfaeth Dragwyddol a nefol, 
Mor fuddiol yw hon yn ei lle, 
Mor gyson fel moddion i godi 
A chadw'r holl deulu heb ble ; 
Etholiad yr Iesu, Pen-I'wysog', 
Ac ynddo lu enwog heb ri', 
Cyfammod rhwng hynod Dri Pherson, 
Gyhoeddodd yn gyson tra bu. 


_ 14 Pur eiriau peroriaeth, a helaeth, 


Cryf odiaeth am unwaith ei sain ; 
Ei destyn gwiw astud oedd Iesu 

Fu'n gwaedu dan goron o ddrain : 
Yn fywiog a selog y safai, 

Yn gadarn ei eiriau fel craig, 

Iaith odiaeth a helaeth ddiwyrni, 
Fe aned yr Iesu o wraig. 


15 Fel eryr cryf aden ehedai 
I ddirgledigaethau y gair, 
— Ei destyn dwys astud oedd Iesu, 
Ei eni a'i fagu gan Fair ; 
Mab Duw a Mab dyn yn un Person, 
Tra chyson dangosodd ei ddawn, 
A mawrwerth ei Aberth wrth farw, 
Cyfiawnder pryd hwnw gadd Iawn 


16 Fel ŷch yn aredig yn ddiddig, 
Bu hefyd heb gynnyg o'i le, 

Ei gwys oedd yn union a chyson, 
A'i eiriau oedd burion heb ble; 
Craff iawn oedd ei lygaid yn gweled, 
Dangosai bob niwaid o bell ; 
Fe gerddodd hyd ganol y rheol, 

Nes myned i'r nefol wlad well. 


17 Fe d'rawai bob pechod â'i ddyrnod, 
A'i wyneb dygasog fel llew ; 
Heb dderbyn wynebau dangosai 
Lawn nodau pob beiau'n hy lew * 
Fel milwr, yn g lonog ac enwog, 
.' Ymladdodd fel t wysog â'r llu; 
Canlynai yn wrol rhagorol 
Ei Flaenor yn siriol tra bu. 





1 8 Harddyymdrech ymdrechodd, gorphenodd 


Ei yrfa, fe gadwodd y ffydd, 

Sef y wir odiaeth Athrawiaeth, 
Ca'dd yma gynnaliaeth bob dydd; 

Ca'dd goron gorfoledd ddilygredd, 
I'w gwisgo mewn mawredd o hyd, 

Mae heddyw yn seinio Hosanna, 


Yn nghanol y dyrfa uwch byd. 


19 Ca'dd fwa, a saethau, a chleddau, 
Fe'i gwisgwyd mewn arfau yn llawn, 
Hen wregys gwiw euraidd gwirionedd, 
I'w lwynau, yn rhinwedd yr Iawn; 
Ca'dd hefyd ddwyfroneg cyfiawnder, 
Fe safai'n ddibryder ei wedd, 
Esgidiau Efengyl oedd barod, 
Gorphenodd ei ddiwrnod mewn hedd. 


20 A tharian y ffydd y diffoddai 
Holl danllyd bicellau y fall, 
A helm iachawdwriaeth fe'i harddwyd, 
A'i obaith gynnaliwyd heb ball ; 
Ca'dd nerth i orchfygu drwy otdu 
A sefyll yn ngallu ei Dduw, 
O'r diwedd ca'dd balmwydd yn arwydd 
O'r gongewest dragywydd, gwir yw. 


21 Mi glywais lais hyfryd yn d'wedyd, 
Medd Ioân, am wynfyd y saint, 
'Sgrifena i goffa am hwnw 
Yn Iesu tU farw, mawr fraint ; 
Mae'r Ysbryd yn d'wedyd yn eglur, 


Cant orphwys o'u llafur a'u poen ; 

Gweithredoedd ar gyhoedd a'u canlyn, 
A'u derbyn yn haeddiant yr Oen. 


22 Llangeitho, waith huno'n brawd ffyddlon, 
Sy'n teimlo ei chalon yn brudd, 
A Sîr Aberteifi o ddifri 
Yn mawr iawn alaru y sydd, 
Waith colli hen dad oedd mor enwog, 
A gwas oedd mor wresog ei sel ; 
Gadawodd ei arfau o'i wirfodd, 


Diangodd i'r Nefoedd heb gel. 


23 At deulu sy'n canu Hosanna, 
Mor ddedwydd yw'r dyrfa mewn hedd, 
Sy'n chwarau eu tannau'n dragwyddol, 
Yn siriol a nefol eu gwedd ; 
Eu testyn dwys astud yw Iesu, 
Fu yma yn gwaedu ar bren, 
Maent heddy” yn moli'n dragywydd, 
Wrth weled eu Harglwydd heb len. 


ANGAU yn ddiau a ddaeth——i'w alw, 
Hen elyn dynoliaeth ; 
O'r herwydd, mewn mawr hiraeth 
Gwelir llu o Gymru 'n gaeth ! 


Wyìh deg oedd adeg ddedwydd——ei yrfa 
(Un orfawr!) athair-blwydd : 
Y llon Sant, llanwai ei Swydd,— 
Rho'i wirglod idd yr Arglwydd, 
I foli aeth at £loedd——aneirif, 
Sy'n awr yn y Nefoedd ; 
Peru ei lân Gân ar g'oedd, 
Was Iesu, yn ges oesoedd I 


DIWEDD 











